b'\n_START_ARTICLE_\nRafko Valen\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nLeta 1963 je diplomiral na Teolo\xc5\xa1ki fakulteti v Ljubljani, pri \xc4\x8demer je \xc5\xbee eno leto prej, 1962, prejel duhovni\xc5\xa1ko posve\xc4\x8denje. Leta 1968 je opravil doktorat iz moralne in pastoralne teologije na Alfonziani v Rimu. Vmes je \xc5\xa1tudiral \xc5\xa1e cerkveno glasbo in sociologijo religije._NEWLINE_Med letoma 1968 in 2000 je bil predavatelj pastoralne teologije, moralne teologije in pastorialne sociologije na Teolo\xc5\xa1ki fakulteti v Ljubljani. V letih 1986\xe2\x88\x921990 je bil tudi dekan fakultete.'